***Naked Lunch*** (ás veces ***The Naked Lunch***) (*Almorzo espido*) é unha novela de William S. Burroughs publicada orixinalmente en 1959.

A obra foi publicada orixinalmente co título *The Naked Lunch* en París en xullo de 1959 por Olympia Press. Por mor das leis estadounidenses contra a obscenidade, non se publicou unha edición completa nos EUA ata 1962 (por Grove Press). Titulouse *Naked Lunch* e foi substancialmente diferente da edición de Olympia Press, xa que se baseaba nun manuscrito de principios de 1958 que posuía Allen Ginsberg.

O artigo "the" no título nunca fora pretendido polo autor, senón engadido polos editores da edición da edición de 1959 de Olympia Press. Porén, *The Naked Lunch* seguiu a ser o título usado para as edicións de 1968 e 1974 de Corgi Books, e a novela é coñecida normalmente polo nome alternativo, especialmente no Reino Unido, onde circularon esas edicións.

A novela foi escollida como unha das cen mellores novelas escritas en inglés entre 1923 e 2005 pola revista *Time*.

David Cronenberg dirixiu un filme homónimo baseado na novela e noutros escritos de Burroughs en 1991.

Introdución
-----------

O libro estrutúrase como unha serie de viñetas libremente conectadas. Burroughs afirmou que os capítulos se escribíran para ser lidos en calquera orde. O lector segue a narración do toxicómano William Lee, que toma varios alcumes, dende os EUA a México, e finalmente a Tánxer e á imaxinaria Interzona. As viñetas (que Burroughs chamou "rutinas") son descritas a partir das propias experiencias de Burroughs neses lugares, e a súa adicción ás drogas (heroína, morfina, e en Tánxer, "Majoun", un forte derivado da marihuana; así como un opiáceo chamado Eukodol, do que escribiu frecuentemente).

O xeito no que se escribiu a novela pode inducir o lector a ver só parte da imaxe, tanto como queira ver. Adoito, algo mencionado no libro reaparece moito despois producindo así unha serie de relacións intratextuais e ecos. Esta idea, relacionada coas diferentes perspectivas dunha imaxe meirande, é en si mesma un tema que aparece a través do libro. A mestura na novela de fantasías tabú, peculiares criaturas (como o depredador Mugwumps, quizais a referencia ao movemento político Mugwump aínda que non é claro) e personalidades excéntricas ao servizo de procesos de control e mecanismos de desenmascaramento, provocaron moita controversia. Descentralizando o argumento Burroughs produce unha serie de sátiras, parodias e caricaturas literarias ao longo da novela.

Notas
-----

1. ↑  James Campbell, *Exiled in Paris*. University of California Press, 2003, p. 232. ISBN 0-520-23441-3
2. ↑  Burroughs, William S. *Naked Lunch*, the restored text edition, edited by James Grauerholtz and Barry Miles, 2001. Editors Notes, page 242
3. ↑  Burroughs, William S. *Naked Lunch*, the restored text edition, edited by James Grauerholtz and Barry Miles, 2001. Editors Notes, page 240
4. ↑  "Time Top 100 Novels". Arquivado dende o orixinal o 29 de marzo de 2009. Consultado o 20 de decembro de 2010.
5. ↑  Naked Lunch (1991)
6. ↑   Arquivado 19 de decembro de 2008 en Wayback Machine. Burroughs On Cutup
7. ↑   Arquivado 12 de decembro de 2011 en Wayback Machine. BBC Radio interviews with Burroughs

|  |  |
| --- | --- |
| Control de autoridades | 
* Wd: Q379286
* WorldCat
* VIAF: 178436556
* BNF: 119525880
* EBID: ID
* GND: 4690815-8
* ISBN: 978-3-548-02843-9
* ISFDB: 13425
* MusicBrainz: ID
* OCLC: 69257438
* OL: OL483571W

 |